
Materiale despre Sfânta cuvioasă muceniţă Paraschevi din Roma: 

În zilele noastre, moaştele Sfintei muceniţe Paraschevi, vindecătoare de boli, se re- 
găsesc în biserica care îi poartă hramul, din Valea Tembi, Grecia. Părticele din 
moaştele Sfintei mucenice Parascheva (Paraschevi) se află şi la noi în ţară, la 
Mănăstirea Antim şi Biserica "Sfântul Vasile cel mare", de pe Calea Victoriei, din 
Bucureşti. Acestei sfinte îi este închinată şi biserica comunităţii româneşti din 
Istanbul. Biserica Ortodoxă o prăznuiește pe 26 iulie şi pe 9 noiembrie. Nu trebuie 
confundată cu Sfânta cuvioasă Parascheva cea nouă de la Iaşi. 


&&& 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 


Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 


adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condac 1 

Ca un crin al Înţelepciunii ai umplut lumea de miresmele darurilor lui Hristos şi ca 
o porumbiţă rănită de săgeata dorului dumnezeiesc ai zburat către înălțimile slavei 
neapropiate, Sfântă muceniţă Paraschevi, fericită. Cu darul mărturisiri lui Hristos 
ai strălucit, fiind tu rod al rugăciunii părinţilor tăi, şi cununa slavei netrecătoare ai 
luat din mâna Celui ce te-a arătat icoană a fecioriei jertfitoare pe calea muceniciei. 
Pentru aceasta primeşte roadele cuvintelor răsărite în grădina inimii noastre sub 
roua rugăciunilor tale şi adu Ziditorului pentru noi tămâia gândurilor mulţumitoare 
prin cântări de: Aliluia 7 


Icos 1 

Părinţii tăi adus-au Ziditorului jertfa lacrimilor lor curate şi tămâia rugăciunii ca să 
dobândească prunc spre a sluji zi şi noapte Soarelui dreptăţii, Cel ce luminează 
neîncetat lumea cu razele iubirii Sale; suspinurile inimilor lor smerite intrat-a în 
urechile Celui ce toate le cercetează, şi te-a dăruit pe tine, Sfântă muceniţă Para- 
schevi, ca să mărturiseşti numele Său prea sfânt înaintea păgânilor şi cu razele 
cuvintelor tale să-i aduci către Răsăritul Cel de sus pe cei ce zăceau în noaptea 
înşelăciunii, pentru care lucrare te cinstim aşa: 

Bucură-te, rod minunat al rugăciunii smerite; 

Bucură-te, dar răsărit în căminul binecuvântat; 

Bucură-te, floare bineînmiresmată a fecioriei; 

Bucură-te, leagăn al înălțimilor duhovniceşti; 

Bucură-te, spic roditor în pământul dreptei credințe; 

Bucură-te, fereastră a rugăciunii către Mirele Ceresc; 


Bucură-te, crin sfinţit de razele Soarelui dreptăţii; 

Bucură-te, comoară a darurilor credinţei; 

Bucură-te, bucuria părinţilor tăi celor evlavioşi; 

Bucură-te, carte a tainelor îngereşti; 

Bucură-te, ceea ce străluceşti în cămara Sfinţilor; 

Bucură-te, mângâierea părinților celor întristaţi; 

Bucură-te, Sfântă muceniţă Paraschevi, stea mărturisitoare a luminii Soarelui 
dreptăţii! 


Condacul 2 

Părinţii tăi, înţelepţiţi de Duhul Cuvântului, dat-au ţie numele de Paraschevi, căci 
într-o zi de vineri ai văzut lumina simțită a Soarelui dreptăţii spre a se slăvi în viaţa 
ta patima de pe pământ a Mântuitorului, care te-a chemat în Împărăţia Sa spre a-l 
cânta veşnic întru veselia îngerilor: Aliluia / 


Icosul 2 

Încă din fragedă pruncie avut-ai minte înţeleaptă, cuvioasă, alegând de bună voie 
să slujeşti Împăratului cerurilor, Cel ce te-a chemat să urci pe muntele doririlor 
dumnezeieşti. Pentru acesta cu picior de gând vesel ai urcat Taborul înţelegător al 
inimii, având într-ajutor cetele îngerilor, care acoperindu-te cu aripile rugăciunilor 
lor, te îndemnau ca din adâncul sufletului să aduci cântări de laudă dumnezeieşti, 
ca să primeşti din mâna Mirelui Ceresc cununa laudelor acestora: 

Bucură-te, că ai ales slujirea Mirelui vieţii veşnice; 

Bucură-te, că ai defăimat toată dorirea lumească; 

Bucură-te, că partea cea bună ţi-ai ales, ca o altă Marie; 

Bucură-te, că ai alergat după mireasma virtuţilor; 

Bucură-te, că inima ai sfinţit-o templu al darurilor Duhului; 

Bucură-te, că te-ai adus jertfă Împăratului tuturor; 

Bucură-te, că din pruncie s-au vădit semnele darului; 

Bucură-te, că ai alergat pe pajiştea Duhului; 

Bucură-te, că viaţa ţi-ai închinat-o Celui ce ţi-a dăruit-o; 

Bucură-te, că ai mers pe cărarea Înţelepciunii; 

Bucură-te, izvor binecuvântat de rugăciune; 

Bucură-te, icoană a evlaviei curate; 

Bucură-te, Sfântă muceniţă Paraschevi, stea mărturisitoare a luminii Soarelui 
dreptăţii! 


Condacul 3 


Spre jocurile copilăreşti nu a voit să privească inima ta, căci însetată fiind de 
adâncul frumuseţii Cuvântului descopereai în bătăile rugăciuni neîncetate calea 
unirii cu Cel Căruia îngerii li slujesc neîncetat în cântări de: Aliluia ! 


Icosul 3 

Deşi încă erai copilă când Domnul a binevoit să-i cheme pe părinţii tăi la Sine, 
întru înţelepciune ai pus averea ta în mâinile săracilor, ca însutit să primeşti în 
Împărăţia Cerurilor din mâna Cuvântului darurile cele veşnice. Ca o porumbiţă 
împodobită cu strălucirile Duhului te-ai grăbit spre mănăstire, unde ai aflat odihnă 
prin rugăciune neîncetată şi alte nevoinţe duhovniceşti; fost-ai împodobită cu 
mahramă ca semn al închinării vieţii tale lui Hristos, îngeri în jur având slujindu-ţi, 
pentru care noi îți aducem mireasma laudelor cereşti: 

Bucură-te, că ai urmat cuvântul Evangheliei; 

Bucură-te, că ai plinit cu desăvârşire poruncile lui Hristos; 

Bucură-te, că te-ai lepădat de toată deşertăciunea lumească; 

Bucură-te, că te-ai împodobit cu virtuțile ca o mireasă a Domnului; 

Bucură-te, că ţi-ai gătit sufletul spre primire în cămara de nuntă; 

Bucură-te, vas plin de mirul înţelepciunii; 

Bucură-te, turn neclintit al faptelor bune; 

Bucură-te, râu al milostivirii neîmpuţinate; 

Bucură-te, făclie nestinsă a iubirii Cuvântului; 

Bucură-te, lauda fecioarelor celor înțelepte; 

Bucură-te, că ai ales calea cea strâmtă a Împărăției; 

Bucură-te, că în ceata muceniţelor fecioare te veseleşti; 

Bucură-te, Sfântă muceniţă Paraschevi, stea mărturisitoare a luminii Soarelui 
dreptăţii! 


Condacul 4 

Luând jugul ascultării mântuitoare pentru dragostea lui Hristos, ai ajuns la 
înălțimea desăvârşirii şi voind a mărturisi pe Cel ce te-a sădit în grădina virtuţilor, 
ca să te îndulceşti de miresmele darurilor Sale netrecătoare întru adierile Duhului, 
al început a-L propovădui în oraşe şi sate, fiind străjuită de îngeri cu cântări de: 
Aliluia ! 


Icosul 4 

Cu razele cuvintelor tale ai luminat pe cei dintru întunericul păgânătățu, deschi- 
zându-le porţile credinţei celei mântuitoare cu cheia rugăciunii tale către Hristos. 
Primit-ai însă cununa pătimirii, fericită muceniţă a lui Hristos, căci ai fost dusă 
înaintea regelui la judecată, însă noi te împodobim cu cununa laudelor acestora: 
Bucură-te, carte a mărturisirii Vieţii; 


Bucură-te, lună strălucind în întunericul păgânătăţi; 
Bucură-te, râu al cuvintelor Înţelepciunii; 

Bucură-te, comoară nejefuită a credinţei; 

Bucură-te, că ai gătit tuturor căile Adevărului; 
Bucură-te, vas primitor al darurilor Luminii; 

Bucură-te, că ai descoperit tainele Împărăției; 

Bucură-te, că te-ai făcut pod al întâlnirilor dumnezeieşti; 
Bucură-te, că a lipsit de la tine teama mărturisiri; 
Bucură-te, glas al chemării Cuvântului; 

Bucură-te, izvor nesecat al virtuţilor; 

Bucură-te, plinitoare a voii dumnezeieşti,; 

Bucură-te, Sfântă muceniţă Paraschevi, stea mărturisitoare a luminii Soarelui 
dreptăţii! 


Condacul 5 
Fiind ocrotită de acoperământul Duhului şi de strălucirea razelor rugăciunii ai stat 
fără frică înaintea tiranului rege, cântând cu îngerii în cămara inimii: Aliluia 7 


Icosul 5 

Fiind răpit de frumuseţea ta neapropiată, suveranul căuta cu măguliri să te facă a 
lepăda comoara credinţei, dar nu ai privit spre bogăţiile cele făgăduite de cel rău 
credincios, căci mintea ta fiind răpită de priveliştea frumuseţilor Raiului, te 
îndulceai de laude ca acestea: 

Bucură-te, comoară a doririlor cereşti; 

Bucură-te, că ai întunecat răutatea vrăjmaşului; 

Bucură-te, că ai strălucit ca un înger în trup; 

Bucură-te, că ţi-ai mutat dorirea de la cele pământeşti; 

Bucură-te, că ai minunat pe îngeri cu râvna spre cele cereşti; 

Bucură-te, căci cu condeiul Duhului ai scris în inimă Cuvântul; 

Bucură-te, căci cu puterea Crucii ai zdrobit capul şarpelui; 

Bucură-te, că norul patimilor ai alungat; 

Bucură-te, zi purtătoare a Soarelui dreptăţiu; 

Bucură-te, căci adânc cugetai la cele cereşti; 

Bucură-te, că nu te-ai despărțit nici cu gândul de Hristos; 

Bucură-te, că patimilor Lui ai râvnit spre mântuire; 

Bucură-te, Sfântă muceniţă Paraschevi, stea mărturisitoare a luminii Soarelui 
dreptăţii! 


Condacul 6 


Mărturisit-ai păgânului că nu te vei despărți niciodată de dragostea lui Hristos, 
gătindu-te a primi orice durere pentru EI, iar îngerii se minunau de bărbăţia şi 
hotărârea ta neclintită cântându-ţi: Aliluia ! 


Icosul 6 

Mărturisit-ai a fi Lumină a lumii pe Soarele dreptăţii şi cu ochii sufletului con- 
templând testamentul făgăduinţei Lui, te-ai arătat plină de strălucirea Cuvântului; 
defăimând tu pe idolu cei mincinoşi, te-ai învrednicit a primi din inimile smerite 
ale binecredincioşilor cuvinte de cinstire ca acestea: 

Bucură-te, rază mărturisitoare a zilei nesfârşite; 

Bucură-te, icoană luminată de înţelepciunea Duhului; 

Bucură-te, că nici o teamă nu te-a îngrădit în mărturisire; 

Bucură-te, căci te-ai făcut glas al tainelor dumnezeieşti; 

Bucură-te, că întru lumina Duhului ai mărturisit Adevărul; 

Bucură-te, făclie nestinsă a vestirii cereşti; 

Bucură-te, că nu te-ai abătut de pe calea mântuirii; 

Bucură-te, că rătăcirea idolească ai defăimat; 

Bucură-te, că ai alergat către Răsăritul cel veşnic; 

Bucură-te, din izvoarele darurilor Duhului te-ai adăpat; 

Bucură-te, că te-ai făcut povăţuitoare pe cărările mântuirii; 

Bucură-te, că te îndulceşti acum de slava Treimii; 

Bucură-te, Sfântă muceniţă Paraschevi, stea mărturisitoare a luminii Soarelui 
dreptăţii! 


Condacul 7 

Regele cel ars de flacăra patimii mâniei poruncit-a să se pună pe capul tău o cască 
de fier înroşită în foc, dar ca cei trei tineri simţeai roua Duhului îmbrăcându-te în 
veşminte îngereşti şi şoapte de cântări în jurul tău: Aliluia / 


Icosul 7 

În închisoare ai fost aruncată, tu, ceea ce cu mintea alergai în cămările cereşti şi 
piatră grea s-a pus pe pieptul tău pentru mărturisirea Pietrei Vieţii de a Cărei dra- 
goste bătea inima ta. Dar un înger ca acela ce a străjuit mormântul Mântuitorului, 
te-a slobozit pe tine de greutate, aducându-ţi în dar vestiri de laude ca acestea: 
Bucură-te, minte împodobită cu aripile rugăciunii; 

Bucură-te, piatră zidită de Piatra vieţii; 

Bucură-te, întărire neclătinată pe temelia mărturisirii; 

Bucură-te, că de îngeri ai fost păzită; 

Bucură-te, că ai sfărâmat uneltirile diavoleşti; 

Bucură-te, lumina ce a strălucit în temniţa părăsită; 


Bucură-te, că ai fost unsă cu mirul Înţelepciunii; 

Bucură-te, vas ales al darurilor Luminii; 

Bucură-te, porumbiţă strălucită cu aripile Duhului; 

Bucură-te, mireasă fără prihană a lui Hristos; 

Bucură-te, stâncă nelintită a mărturisirii Adevărului; 

Bucură-te, că ai intrat la nuntă cu fecioarele înțelepte; 

Bucură-te, Sfântă muceniţă Paraschevi, stea mărturisitoare a luminii Soarelui 
dreptăţii! 


Condacul 8 

O, minune, 70 de soldaţi văzut-au minunea lucrată prin înger pentru credinţa ta 
neclintită şi au lepădat jugul înşelăciunii idoleşti, alergând spre uşa muceniciei cu 
cântări de: Aliluia 7 


Icosul 8 

Stăruind în mărturisirea credinţei, în cazan plin de plumb fierbinte ai fost aruncată, 
dar materia s-a înspăimântat a se atinge de tine, ceea ce prin post şi rugăciune 
dobândisei trup asemenea celor nematerialnici; iar noi minunându-ne de puterea 
credinţei tale cu îngerii îți aducem cununi de cântări ca acestea: 

Bucură-te, căci ai strălucit ca un înger în trup; 

Bucură-te, sălaş minunat al curăţiei; 

Bucură-te, casă prea luminată a Treimu; 

Bucură-te, că ai trecut peste puterea materiei; 

Bucură-te, căci ai fost încununată cu puterea Crucii; 

Bucură-te, căci sub picioarele tale vrăjmaşul a fost zdrobit; 

Bucură-te, căci focul s-a arătat neputincios înaintea ta; 

Bucură-te, căci erai acoperită cu roua Duhului; 

Bucură-te, că ai nimicit toate cursele vrăjmaşului; 

Bucură-te, porumbiţă sfințită de razele Duhului; 

Bucură-te, că ai zburat cu dor către cămările cereşti; 

Bucură-te, că prin chinuri muceniceşti ţi-ai agonisit odihnă veşnică; 

Bucură-te, Sfântă muceniţă Paraschevi, stea mărturisitoare a luminii Soarelui 
dreptăţii! 


Condacul 9 

Tiranul crezând că amestecul era nearzător fost-a orbit de văpaie, dar prin rugă- 
ciunea ta a dobândit nu numai vederea cea trupească, ci şi pe cea duhovnicească, 
pentru a cânta cu mulţumire Adevăratului Dumnezeu: Aliluia 7 


Icosul 9 


Înaintea lui Asclepios ai fost adusă la judecată, dar semnul Crucii făcându-ţi, ai 
mărturisit cu îndrăzneală pe Cel ce va veni să judece vii şi morţi; pentru aceasta, te 
rugăm, Sfântă muceniţă Paraschevi, sprijinitoarea noastră, ca la judecată să ceri cu 
stăruinţă iertare nedreptăţilor noastre, ca să ne învrednicim şi noi împreună cu tine 
de partea celor aleşi şi să-ţi aducem cântări de bucurie ca acestea: 

Bucură-te, că nu te-ai temut de nedreapta judecată; 

Bucură-te, că aveai în minte pe Dreptul Judecător; 

Bucură-te, că ai dobândit buna îndrăzneală către Hristos; 

Bucură-te, vas plin de mirul înţelepciunii; 

Bucură-te, că scoţi sufletele noastre din focul patimilor; 

Bucură-te, că eşti grabnică ajutătoare celor din nevoi; 

Bucură-te, că eşti sprijinitoare celor năpăstuiţi; 

Bucură-te, că îndreptezi gândurile noastre la limanul iubirii; 

Bucură-te, că ai deschis cămările cereşti cu cheia rugăciunii; 

Bucură-te, sălaş sfințit al tainelor Duhului; 

Bucură-te, minune mult lăudată de îngeri; 

Bucură-te, că eşti tare apărătoare celor iubitori de feciorie; 

Bucură-te, Sfântă muceniţă Paraschevi, stea mărturisitoare a luminii Soarelui 
dreptăţii! 


Condacul 10 

Cu vergile ai fost bătută cumplit, dar în acea privelişte înfricoşătoare nu ai încetat a 
aduce slavă Celui Înfricoşător şi cetelor îngereşti pentru frumuseţea Sa negrăită, 
Căruia Îi aduceai jertfa cântării de: Aliluia ! 


Icosul 10 

Aprins-ai şi mai mult mânia tiranului arătându-i dispreţ şi până la os ai fost 
biciuită, pentru Cel ce a răbdat pentru noi ocara scuipărilor şi rănile biciuirilor; cu 
Acesta împreună te îndulceşti de slava cea netrecătoare, primind de la îngeri 
miresme de cântări ca acestea: 

Bucură-te, că ai defăimat înşelăciunea păgânilor; 

Bucură-te, căci cu biciuirile cuvintelor pe vrăjmaş ai ruşinat; 

Bucură-te, căci cu rănile trupului mai luminată ai arătat iubirea către Hristos; 
Bucură-te, jertfă fără prihană adusă la Tronul ceresc; 

Bucură-te, icoană a pătimirii Celui fără de patimă; 

Bucură-te, că ai păşit pe urmele Cuvântului întru prigonire; 

Bucură-te, că te-ai într-aripat cu dorul celor cereşti; 

Bucură-te, că ai nesocotit chinurile cele vremelnice; 

Bucură-te, prin pătimiri ai dobândit cununa slavei; 

Bucură-te, ploaie de mângâiere cerească; 

Bucură-te, că întru chinuri te-ai veselit de dulceaţa iubirii Cuvântului; 

Bucură-te, vas cinstit al roadelor rugăciuni; 

Bucură-te, Sfântă muceniţă Paraschevi, stea mărturisitoare a luminii Soarelui 
dreptăţii! 


Condacul 11 

Nevătămată ai fost găsită a doua zi, fiind tămăduită de Doctorul Cel milostiv şi 
idolii din templul lui Apolon i-ai sfărâmat numai cu puterea Crucii, plecând pe 
păgâni a cânta Dumnezeului Celui Adevărat: Aliluia / 


Icosul 11 

Cu fulgerul rugăciuni tale ai ucis balaurul şi reptilele şi ai risipit durerile celor 
bolnavi care alergau cu nădejde către tine; pentru aceea, şi nouă se revarsă râuri de 
tămăduiri prin bine primitele tale rugăciuni, de aceea îţi aducem plată duhov- 
nicească prin laudele acestea: 

Bucură-te, că fiarele ai nimicit cu puterea rugăciunii; 

Bucură-te, liman de scăpare al celor bolnavi; 

Bucură-te, untdelemn al milostivirii picurat în sufletele smerite; 

Bucură-te, fântână a vindecărilor dumnezeieşti; 

Bucură-te, rouă ce stingi focul patimilor noastre; 

Bucură-te, că risipeşti întunericul păcatelor; 

Bucură-te, că cercetezi grabnic pe cei căzuţi în patul durerii; 

Bucură-te, că ne îngrădeşti cu legătura păcu lui Hristos; 

Bucură-te, că opreşti furtuna ispitelor cu a ta rugăciune; 

Bucură-te, că descoperi ochilor noştri sufleteşti pe Soarele dreptăţii; 

Bucură-te, că îndrepţi norii rugăciunii spre sufletele însetate; 

Bucură-te, că alungi de la noi pe vrăjmaşii nevăzuţi; 

Bucură-te, Sfântă muceniţă Paraschevi, stea mărturisitoare a luminii Soarelui 
dreptăţii! 


Condacul 12 

Socotind regele cel întunecat la minte că lucruri vrăjitoreşti ai lucrat, te-a aruncat 
în fosa urât mirositoare, dar prin puterea rugăciunii ai arătat-o asemenea unei 
pajişti bine înmiresmate de primăvară, săltând cu gândurile la contemplarea frumu- 
seților Raiului ce te aşteptau în cântări de: Aliluia 7 


Icosul 12 
Mai înainte de a intra în Impărăția Cerurilor pe poarta muceniciei, cu lacrimi te-ai 
rugat lui Hristos pentru cei ce te vor cinsti şi capul tău căzând sub spadă pentru 


Capul Bisericii, cu glasuri îngereşti de bucurie ai fost întâmpinată cu laude ca 
acestea: 

Bucură-te, că ne-ai lăsat mângâierea rugăciuni tale; 

Bucură-te, fecioară ce străluceşti cu a muceniciei cunună; 

Bucură-te, că adăpi pământul inimu din izvorul rugăciunii tale; 

Bucură-te, că îmblânzeşti pornirile vrăjmaşilor noştri; 

Bucură-te, că nimiceşti săgețile ispitelor; 

Bucură-te, veselia negrăită a îngerilor; 

Bucură-te, că întru slăbiciunea firii tale a lucrat puterea lui Hristos; 

Bucură-te, că primeşti de la îngeri cununi de laude; 

Bucură-te, că prin tine dobândim iertarea Stăpânului; 

Bucură-te, că ne deschizi porțile mântuirii cu rugăciunea ta; 

Bucură-te, a fecioarelor cunună prea slăvită; 

Bucură-te, întărirea nevoitorilor întru Duhul; 

Bucură-te, Sfântă muceniţă Paraschevi, stea mărturisitoare a luminii Soarelui 
dreptăţii! 


Condacul 13 (de 3 ori) 

O, Sfântă muceniță Paraschevi, cununa fecioarelor, canonul cel prea drept al cu- 
vioaselor femei şi pod al mărturisiri purtând paşii Cuvântului, sub acoperământul 
rugăciunii tale ne primeşte, cerând iertare greşelilor noastre şi cununa vieţuirii 
curate, ca să ne învrednicim a cânta împreună cu îngerii cu minte luminată: 
Aliluia! 


Apoi: 


Icos 1 

Părinţii tăi adus-au Ziditorului jertfa lacrimilor lor curate şi tămâia rugăciunii ca să 
dobândească prunc spre a sluji zi şi noapte Soarelui dreptăţii, Cel ce luminează 
neîncetat lumea cu razele iubirii Sale; suspinurile inimilor lor smerite intrat-a în 
urechile Celui ce toate le cercetează, şi te-a dăruit pe tine, Sfântă muceniţă Para- 
schevi, ca să mărturiseşti numele Său prea sfânt înaintea păgânilor şi cu razele 
cuvintelor tale să-i aduci către Răsăritul Cel de sus pe cei ce zăceau în noaptea 
înşelăciunii, pentru care lucrare te cinstim aşa: 

Bucură-te, rod minunat al rugăciunii smerite; 

Bucură-te, dar răsărit în căminul binecuvântat; 

Bucură-te, floare bineînmiresmată a fecioriei; 

Bucură-te, leagăn al înălțimilor duhovniceşti; 

Bucură-te, spic roditor în pământul dreptei credințe; 

Bucură-te, fereastră a rugăciunii către Mirele Ceresc; 


Bucură-te, crin sfinţit de razele Soarelui dreptăţii; 

Bucură-te, comoară a darurilor credinţei; 

Bucură-te, bucuria părinţilor tăi celor evlavioşi; 

Bucură-te, carte a tainelor îngereşti; 

Bucură-te, ceea ce străluceşti în cămara Sfinţilor; 

Bucură-te, mângâierea părinţilor celor întristaţi; 

Bucură-te, Sfântă muceniţă Paraschevi, stea mărturisitoare a luminii Soarelui 
dreptăţii! 


Condac 1 

Ca un crin al Înţelepciunii ai umplut lumea de miresmele darurilor lui Hristos şi ca 
o porumbiţă rănită de săgeata dorului dumnezeiesc ai zburat către înălțimile slavei 
neapropiate, Sfântă muceniţă Paraschevi, fericită. Cu darul mărturisiri lui Hristos 
ai strălucit, fiind tu rod al rugăciunii părinţilor tăi, şi cununa slavei netrecătoare ai 
luat din mâna Celui ce te-a arătat icoană a fecioriei jertfitoare pe calea muceniciei. 
Pentru aceasta primeşte roadele cuvintelor răsărite în grădina inimii noastre sub 
roua rugăciunilor tale şi adu Ziditorului pentru noi tămâia gândurilor mulţumitoare 
prin cântări de: Aliluia 7 


ŞI: 


Rugăciune către Sfânta muceniţă Paraschevi 


O, Sfântă muceniţă Paraschevi, cea ce chiar prin numele tău prea luminat ai arătat 
icoana pătimirii pentru Hristos, porumbiță dumnezeiască a înălțimilor slavei 
cereşti, oglindă a curăţiei fecioarelor, vasule cel nestricat al înţelepciunii Duhului, 
cărarea cea luminată ce porți paşii gândurilor noştri spre iubirea fecioriei întru 
neîncetata lumină a cugetului smerit, cu ce cununi de laude te vom împodobi, noi, 
cei ce totdeauna suntem cuprinşi de întunericul păcatelor din pricina nepurtării 
noastre de grijă. 


Ca un dar al rugăciunii ai fost dată părinţilor tăi celor evlavioşi, care prin însăți 
rugăciunea ta să răsară în sufletele întunecate de înşelăciunea idolească lumina 
cunoştinţei de Dumnezeu. Jugul cel bun al lui Hristos ai luat asupra ta, nesocotind 
slăbiciunea firii femeieşti şi ai alergat către limanul nevoinţelor duhovniceşti. Cu 
mahramă te-ai împodobit ca bine să placi întru slujire jertfelnică înaintea Celui ce 
Te-a acoperit cu vălul iubirii Sale de oameni şi cu roua darurilor Duhului. Prin 
stăruința întru nevoinţă urcat-ai grabnic scara desăvârşirii şi ca pe un munte al 
slavei ai stat înaintea Luminii, auzind în cămara inimii glasul Celui ce Te-a chemat 
să mărturiseşti numele Lui înaintea păgânilor şi să-i scoţi din întunericul 
înşelăciunii cu raza cuvintelor tale dumnezeieşti. Şi pe noi, prea fericită, cei ce 
suntem acoperiți de vălul păcatului, ne scoate la lumina poruncilor dumnezeieşti, 
ca bine vieţuind întru pace să aflăm şi noi limanul vieţii celei veşnice întru 
strălucirea Treimi. 


Ingrădindu-te cu arma Crucii şi cu neîncetata rugăciune ce se făcuse în tine ca un 
izvor pururea curgător ce potolea focul greu de purtat în lume al dorului dumne- 
zeiesc, ai pornit pe cărarea mărturisirii, cea plină de spinii chinurilor. 


Mânia lui Antonin nu te-a înfricoşat, iar focul şi greutatea pietrei s-au arătat nepu- 
tincioase şi biruite de puterea rugăciunii tale. Pentru aceasta, şi noi fund uimiţi de 
mulțimea minunilor revărsate de Hristos pentru credinţa ta neclintită, te rugăm să 
ceri şi pentru noi întărire în lucrarea poruncilor Stăpânului, surparea eresurilor şi 
pace statornică între fraţi, netulburată de mânia vrăjmaşului nevăzut. 


Revărsat-ai din destul mirul milostivirui lui Hristos şi împăratului celui ce a făgă- 
duit pocăință, dacă îl vei vindeca. Şi pe noi, cei biruiţi de răutate, ne ridică Sfântă 
cuvioasă muceniță Paraschevi, cu puterea rugăciunii la înălțimea pocăinţei şi a 
lucrării faptelor bune. 


Rămle biciuirilor ca nişte podoabe le-ai socotit pentru dragostea lui Hristos, a Celui 
ce pentru noi a răbdat biciuri cumplite ale Trupului, ca să ne îmbrace iarăşi su- 
fletele în veşmântul Luminii. Cu fulgerele rugăciunii tale ai sfărâmat idolii din 


templul lui Apolon, făcând pe popor a mărturisi slava lui Dumnezeu şi fosa cea 
urât mirositoare o ai prefăcut în pajişte bine înmiresmată. Deci, şi pe noi, cei ce 
prin înşelăciunea vrăjmaşului ne-am făcut casă a toată răutatea, purtând mirosul cel 
greu al patimilor, cu mireasma rugăciunii tale, ne apropie de Mirul cel pururea 
curgător al milostivirii. 


Cu adierile Duhului arată mintea noastră sălaş al tainelor cereşti, ca să-ţi aducem 
din prisosul inimii flori de laude dumnezeieşti. 


Mai înainte de a intra pe uşa morţii cu lacrimi te-ai rugat pentru iertarea păcatelor 
celor ce te vor cinsti, deci nu ne lipsi nici pe noi muceniţă, de rugăciunea ta, ci 
dobândeşte şi pentru noi de la Hristos iertare multelor greşeli, întărire în credinţă şi 
gând pururea luminat de strălucirea Duhului spre a face cu inimă smerită voile cele 
dumnezeieşti spre mântuirea sufletelor noastre. 


Mulţumim milostivirii tale cu care pururea ne înconjori pe noi păcătoşii şi stării 
tale înaintea Tronului ceresc întru rugăciune spre a dobândi pentru noi cele de 
trebuinţă spre mântuire. 


Pentru aceasta, prin tine aducem mulţumire Celui ce pentru rugăciunile Sfinţilor 
Săi trece cu vederea, ca un Milostiv, nedreptăţile noastre şi revarsă mirul minu- 
nilor dumnezeieşti. Căci Aceluia 1 Se cuvine slava, cinstea şi veşnica închinăciune 
în vecii vecilor. Amin. 

Sfânta muceniță Paraschevi s-a născut pe vremea împăratului Adrian (117-138) 
într-un sat care se afla în hotarele Romei celei vechi, din părinți creştini cu numele 
Agaton şi Politia. Aceștia păzeau fără preget poruncile Domnului, dar nu aveau 
copii. Pentru aceasta se rugau cu stăruință lui Dumnezeu ca să le dăruiască şi lor 
rod pântecelui. Ascultându-le rugămintea, milostivul Dumnezeu le-a dăruit o fiică, 
născută în ziua a şasea a săptămânii, adică vineri, şi au numit-o Paraschevi, fiindcă 
în limba greacă „vineri” se zice „paraschevi”. Din fragedă pruncie mama sa a 
învăţat-o toate tainele credinţei creştine, iar copila se îndeletnicea necontenit cu 
rugăciunea şi cu citirea sfintelor cărți. 


După ce părinții ei au răposat, ea a împărțit săracilor toate averile şi a mers la o 
mănăstire, luând chipul monahicesc. Acolo a vieţuit în ascultare, rugăciune și 
nevoinţă, dobândind mare har de la Dumnezeu, pentru care a primit binecuvântarea 
de a ieşi la propovăduirea numelui lui Hristos, și pe mulți păgâni i-a adus la Sfântul 
Botez. Dar cuvântul cel cu putere şi minunile ei au atras invidia iudeilor. 


In acea vreme împărăţea la Roma Antonin Piul (138161), la care iudeii s-au dus şi 
au pârât-o, zicând: „O oarecare femeie, cu numele Paraschevi, propovăduieşte pe 
lisus, fiul Mariei, pe care părinții noştri L-au pironit pe cruce”. 


Auzind acestea, împăratul a poruncit să o aducă înaintea lui. Văzând priceperea și 
frumusețea ei, Antonin s-a mirat și i-a zis: „Dacă te vei pleca mie şi vei aduce 
jertfă dumnezeilor noştri, te voi face moştenitoare a multe daruri, iar dacă nu te vei 
pleca, la multe chinuri te voi da”. 


Sfânta, vorbind cu glas tare, i-a răspuns: „Să nu-mi fie mie a mă lepăda de numele 
lui Hristos, Dumnezeul meu. ar zeii, care n-au făcut cerul și pământul, să piară”. 


Împăratul, aprinzându-se de mânie, a poruncit să i se pună pe cap un coif de fier 
înroşit în foc. Sfânta, însă, a fost păzită cu dumnezeiască rouă şi a scăpat nevă- 
tămată. 


Văzând o minune ca aceasta, mulți ostași, care erau de față, au crezut în acel ceas 
în Domnul. 


După aceasta, a poruncit împăratul să o arunce într-un cazan cu smoală şi unt- 
delemn în clocot. Prin puterea lui Dumnezeu, sfânta se arăta ca şi cum se răco-rea, 
ceea ce la făcut pe împărat să o roage să-i arunce în față smoală şi ulei, să vadă 
dacă sunt sau nu fierbinți. Atunci sfânta i-a aruncat în faţă, iar împăratul şi-a 
pierdut îndată vederea. Dar, înfricoşat, a cerut sfintei să-i redea lumina ochilor. 
Atunci muceniţa s-a rugat şi i-a redat vederea împăratului, care, crezând în Hristos, 
a eliberat-o. 


După aceea, sfânta a mers într-o cetate al cărui dregător se numea Asclipie şi care a 
întemnițat-o pentru propovăduirea sa. A chinuit-o îndelung, dar Mântuitorul a 
cercetat-o în temniță şi 1-a vindecat rănile. A doua zi a fost dusă în templul lui 
Apolo, dar sfânta, rugându-se, a făcut să cadă la pământ statuile idolilor. 


Atunci a fost osândită să fie aruncată într-o groapă adâncă de lângă cetatea lor, în 
care îşi avea sălaş un balaur înfricoşător. Sfânta însă a ucis balaurul cu semnul 
Sfintei Cruci, apoi, aducând la credinţă pe dregătorul Asclipie și pe mulţi din 
cetate, a mers în alte locuri la propovăduire. 


In cele din urmă a ajuns la cetatea Tempi, din Grecia, unde era dregător un anume 
Tarasie. Acesta, aflând că sfânta este în cetate, a chemat-o înaintea scaunului său 
de judecată şi a întrebat-o despre credinţa sa, iar ea a răspuns că este creștină şi a 

mărturisit că Hristos este Dumnezeul adevărat. Atunci dregătorul a poruncit să fie 
adus un cazan de aramă plin cu untdelemn, smoală şi plumb, să se aprindă foc sub 
el, iar sfânta să fie aruncată în el. Dar, venind un înger al lui Dumnezeu, a stins 
focul şi a răcorit cazanul, iar sfânta a rămas nevătămată. Văzând această minune, 
dregătorul a supus-o la mai multe chinuri, însă sfânta a rămas neatinsă şi nici 
credinţa ei cea tare n-au putut să o clintească. Mai pe urmă i-a tăiat capul cu sabia, 
iar sufletul ei s-a înălțat la veşnicele lăcașuri, în anul 140. 


Moaștele ei s-au arătat izvor de multe tămăduiri și minuni pentru toţi cei ce vin la 
ele cu credinţă, fiind mai ales cunoscute pentru darul de a vindeca bolile ochilor. 


Unele părți din sfintele ei moaște se află și în ţara noastră, la Mănăstirea Antim din 
Bucureşti, precum şi în alte biserici şi mănăstiri. 


Biserica Ortodoxă Română o prăznuieşte pe Sfânta muceniţă Paraschevi (din Ro- 
ma) la data de 26 iulie. 


L 


9) 


. 4 
doxologia.ro 


